Majoriti umat Islam di negara ini berasa amat marah terhadap pengkhianatan yang dilakukan Cadbury apabila cokelatnya didapati mengandungi DNA babi.

Dua sampel coklat keluaran syarikat Cadbury Confectionery Malaysia Sdn Bhd iaitu Cadbury Dairy Milk Hazelnut (dengan nombor kelompok 200813M01H I2 yang luput pada 13 November 2014) dan Cadbury Dairy Milk Roast Almond (dengan nombor kelompok 221013N01R I1 yang luput pada 15 Januari 2015) disahkan Kementerian Kesihatan mengandungi DNA haiwan haram ini.

Banyak pihak tampil menyelar perbuatan tidak bertanggung jawab Cadbury. Antara tindakan rasional dilakukan adalah menuntut agar syarikat ini dikenakan tindakan paling tegas di samping menggesa umat Islam memboikot semua produk Cadbury hingga melumpuhkan operasi mereka.

Ini adalah sebagai pengajaran agar tiada pihak lain mengikut jejak langkah Cadbury sekaligus jadi amaran agar jangan main-main dengan isu Islam di negara ini.

Bagaimanapun, terdapat juga pihak yang melenting dengan isu Cadbury hingga dilihat terlalu berlebih-lebih sampai memberi impak negatif kepada Islam semula. Antaranya mereka yang mendakwa terganggu dengan isu ini hingga mahu menukar darah.

Kelakuan ini ditegur beberapa ilmuan Islam termasuk Ustaz Dr. Zaharuddin Abd Rahman dan Dr Asri Zainul Abidin.

Kedua-dua tokoh agama ini menegaskan, mereka yang memakan makanan haram secara tidak sengaja tidak berdosa dan tidak perlu sampai membersihkan darah. Cukuplah dengan bertaubat dan tidak lagi mengulangi perbuatan tidak disengajakan itu.

<a href="http://mynewshub.my/main/wp-content/uploads/2014/05/22.jpg"><img class="alignnone size-medium wp-image-275053" src="http://mynewshub.my/main/wp-content/uploads/2014/05/22-300x294.jpg" alt="2" width="300" height="294" />
</a> <a href="http://mynewshub.my/main/wp-content/uploads/2014/05/32.jpg"><img class="alignnone size-medium wp-image-275055" src="http://mynewshub.my/main/wp-content/uploads/2014/05/32-226x300.jpg" alt="3" width="226" height="300" /></a>

<a href="http://mynewshub.my/main/wp-content/uploads/2014/05/dr-maza.jpg"><img class="alignnone size-medium wp-image-275057" src="http://mynewshub.my/main/wp-content/uploads/2014/05/dr-maza-280x300.jpg" alt="dr maza" width="280" height="300" /></a>

Justeru dengan penjelasan ini, diharapkan tiada lagi pihak yang terlalu terganggu dengan isu termakan cokelat Cadbury hingga terfikir mahu menukar darah.

Sesungguhnya Islam sendiri tidak suka apabila umatnya terlalu berlebihan dalam apa-apa jua perkara pun. -