Xiaomi Mobile hari ini secara rasminya telah melancarkan telefon pintar utama mereka yang memasuki generasi keempat tahun ini.

Xiaomi Mi 4 dilancarkan di China dan bakal menjadi pencabar kepada telefon pintar utama dunia seperti Apple iPhone 6 (dilancarkan September), Samsung Galaxy S5 dan HTC One M8 namun pada harga yang hampir 50% lebih rendah daripada model-model ini.

Xiaomi Mi 4 yang merupakan pengganti kepada Mi 3 hadir dengan reputasi baik dan merupakan antara model yang dinantikan terutamanya kerana harga penjualannya yang amat berpatutan disokong dengan perisian MIUI daripada pihak Xiaomi.

Dari segi spesifikasi, Xiaomi Mi4 hadir dengan cip pemprosesan Snapdragon 801 2.5Ghz, memori sebanyak 3GB RAM, skrin bersaiz 5-inci 1080p, kamera belakang 13-megapixel, kamera hadapan 8-megapixel dan bateri berkapasiti 3080mAh.

<a href="http://mynewshub.my/main/wp-content/uploads/2014/07/mi4-specs-1.jpg"><img class="aligncenter wp-image-293636" src="http://mynewshub.my/main/wp-content/uploads/2014/07/mi4-specs-1.jpg" alt="mi4-specs-1" width="550" height="310" /></a>

<a href="http://mynewshub.my/main/wp-content/uploads/2014/07/mi4-specs.jpg"><img class="aligncenter wp-image-293637" src="http://mynewshub.my/main/wp-content/uploads/2014/07/mi4-specs.jpg" alt="mi4-specs" width="550" height="310" /></a>

Telefon pintar terbaru Xiaomi ini juga akan menjadi telefon pintar pertama keluaran syarikat ini yang menyokong rangkaian 4G LTE.

Pihak Xiaomi turut mengatakan yang mana peranti Mi4 ini menggunakan bahan berasaskan logam pada bahagian kerangka, tetapi kekal menggunakan bahan berasaskan plastik untuk kerangka belakang.

Beberapa aksesori turut dijangka akan ditawarkan dalam membolehkan pengguna mengubahnya mengikut citarasa mereka.

Buat masa ini, ia tidak diketahui lagi bilakah pihak Xiaomi akan mula menawarkan Mi4 untuk pasaran tempatan. Mungkin kita boleh nantikannya hadir beberapa bulan selepas penawaran Mi Pad kelak.

Dari segi harga, Xiaomi Mi4 membawakan tanda harga RMB1999 atau sekitar RM1023 untuk harga tempatan bagi versi 16GB.

Pada acara sama juga pihak Xiaomi turut berkongsi mengatakan kemaskini seterusnya MIUI 6 akan hadir pada 16 Ogos kelak bersama-sama beberapa perkara baru dari segi sokongan perisian.

<iframe src="//www.youtube.com/embed/rbA4RFobaWE" width="560" height="315" frameborder="0" allowfullscreen="allowfullscreen"></iframe>

Sumber: engadjet

Oleh: <strong>hzqahmd</strong>