Masyarakat dunia kini semakin hari semakin lantang mengutuk kekejaman tentera Zionis Israel yang sehingga kini dilaporkan telah mengorbankan seramai 1,400 penduduk Palestin di atas serangan terkutuk mereka yang dimulakan sejak awal Ramadan lalu.

Antara yang turut lantang mengkritik ialah pelakon dan pelawak terkenal British, Russell Brand yang secara terang-terangan menunjukkan kebenciannya dengan berita berat sebelah media antarabangsa seperti Fox News.

Penyampai berita saluran itu, Sean Hannity yang dilihat sebagai pro-Israel mula menghentam Russell di atas kelantangannya itu malah mengaitkan pula kisah peribadi penceraian Russel dengan penyanyi Katy Perry.

Russell menyifatkan Fox News dan Hannity seperti sudah hilang sifat berkeperimanusiaan dengan membentangkan berita palsu selain menjadikan kekejaman tentera Israel terhadap penduduk Palestin sebagai salah satu bentuk hiburan pula buat mereka.

Memang tak patut, dahlah laporkan berita yang palsu dan sangat berat sebelah, memang angkuh sungguh Hannity ni..

Apa-apa pun syabas diucapkan buat Russell yang tak terpedaya dengan agenda dan propaganda media antarabangsa yang sememangnya mahu memenangkan Israel di mata dunia dengan melabel pejuang Hamas sebagai pengganas yang sepatutnya dihapuskan di muka bumi. - <strong>MYNEWSHUB.MY</strong>

http://www.youtube.com/watch?v=-v5WlY8Uf5U#t=160

Oleh: <strong>JULIANA JOHAR</strong>