Seorang remaja melakukan tindakan bodoh apabila menelefon polis memberitahu kononnya terdapat ancaman bom di sebuah pasar raya semata-mata supaya abangnya yang bekerja di restoran makanan segera Burger King di situ dapat pulang awal.

<img class="alignnone size-medium wp-image-278754" src="http://mynewshub.my/main/wp-content/uploads/2014/06/ay_110548175-300x215.jpg" alt="ay_110548175" width="300" height="215" />

Kesan perbuatan itu, Luke Brown dijatuhi hukuman penjara enam bulan oleh Mahkamah Norwich Crown, Jumaat lalu.

Brown melakukan kesalahan tersebut pada 6 Mac lalu apabila menelefon dan memaklumkan bahawa terdapat bom yang akan meletup dalam masa enam jam di bahagian medan selera Castle Mall.

Pemeriksaan polis mendapati tiada bom ditemui jadi kawasan berkenaan tidak ditutup dan Brown segera ditahan.

Brown berkeras dia membuat panggilan itu selepas disuruh abangnya namun Hakim Stephen Holt menjelaskan, semua orang sepatutnya maklum bahawa perbuatan membuat panggilan palsu akan membawa mereka ke penjara.<strong> - MYNEWSHUB.MY</strong>

<strong>Oleh: REM RAMZI</strong>
<strong>Sumber: Metro UK</strong>