<p style="text-align: justify;">KOTA KINABALU - Seorang kanak-kanak lelaki berusia lima tahun ditemui rentung, manakala datuk dan sepupunya, yang merupakan orang kurang upaya, melecur selepas rumah kayu didiami mereka musnah dalam kebakaran hari ini.</p>
<p style="text-align: justify;">Menurut kenyataan Jabatan Bomba dan Penyelamat Sabah di sini, kejadian berlaku di Jalan Tuaran Bypass, Kampung Inanam Laut Kalansanan dekat sini jam 11.26 pagi.</p>
<p style="text-align: justify;">Pasukan bomba dari Balai Bomba dan Penyelamat Lintas tiba di tempat kejadian empat minit kemudian dan berjaya mengawal kebakaran kira-kira 11.51 pagi.</p>
<p style="text-align: justify;">Lelaki berumur 60-tahun itu melecur di tapak tangan, tapak kaki dan bahagian belakang, manakala kanak-kanak perempuan OKU berumur enam tahun pula melecur di bahagian muka.</p>
<p style="text-align: justify;">Punca kejadian sedang siasat dan mayat kanak-kanak terbabit dihantar ke Hospital Queen Elizabeth di sini untuk bedah siasat, manakala dua mangsa laindihantar ke Hospital Likas dekat sini untuk menerima rawatan. - BERNAMA</p>