Awal pagi esok, berlangsung satu lagi perlawanan tumpuan di antara pasukan England menentang Itali yang diletakkan dalam kumpulan D bersama-sama Uruguay dan Costa Rica.

Skuad Three Lions yang dibimbing Roy Hodgson mempertaruhkan formasi 4-4-2 dengan Wayne Rooney dan Daniel Sturridge sebagai barisan hadapan yang akan mengetuai serangan pasukan tersebut.

Walaupun skuad England dipenuhi barisan pemain muda dan kurang berpengalaman dalam pentas Piala Dunia namun perkara ini sesekali tidak akan mematahkan semangat mereka.

Sementara itu, pasukan Itali yang sinonim dengan gelaran Kuda Tua mempertaruhkan formasi 4-1-3-2.

Ayam tambatan Itali, Mario Balotelli akan mengetuai jentera serangan skuad Azzurri, yang turun dengan misi mencari tiga mata penuh untuk memulakan kempen memburu Piala Dunia buat kali kelima untuk Itali.

Jangan lupa saksikan perlawanan live England menentang Itali pada jam 6 pagi esok waktu Malaysia di saluran Astro. - <strong>MYNEWSHUB.MY</strong>

Oleh: <strong>AUDREY LEE </strong>