<p style="text-align: justify;">PUTRAJAYA - Isteri timbalan perdana menteri, Puan Sri Norainee Abdul Rahman hari ini meluangkan masa bermesra dengan ibu bapa, guru dan kanak-kanak empat taman asuhan (taska) yang dijalankan oleh kementerian di sini.

Program sehari itu membabitkan taska Ayu Manja Playgroup; Taska Permata Ayu Manja Saleha (Kementerian Pendidikan); Taska Nur (Kementerian Pembangunan Wanita, Keluarga dan Masyarakat); dan Taska Sejahtera (Kementerian Wilayah Persekutuan).

Lebih 100 ibu bapa, guru dan kanak-kanak terbabit dalam program itu yang diisi dengan pelbagai aktiviti riadah serta pendidikan kanak-kanak prasekolah.

Turut hadir Datin Seri Anggraini Sentiyaki iaitu isteri Menteri Wilayah Persekutuan Datuk Seri Tengku Adnan Tengku Mansor dan Pengarah Urusan Ayu Manja Sdn Bhd Datin Radziah Mohd Daud.

Norainee yang hadir merasmikan program itu turut melawat gerai jualan di situ. - BERNAMA

</p>