Nama OnePlus agak popular pada tahun ini, apabila syarikat pengeluar peranti baru tersebut hadir dengan telefon pintar pada harga yang rendah tetapi menawarkan spesifikasi terkini.

Namun, mereka dilihat mempunyai masalah untuk memenuhi permintaan tinggi pengguna, terutamanya untuk versi yang menjalankan CyanogenMod 11s.

Apa pun, perkara tersebut mungkin akan diatasi mereka tidak lama lagi, dan kini ia dilihat mereka turut mempunyai perancangan untuk memperkenalkan tablet tersendiri dikenali dengan nama OnePlus Tab.

Info lanjut mengenai spesifikasi dan harga jualannya masih tidak diketahui buat masa ini.

Apa pun, ia boleh dikatakan yang mana OnePlus akan menggunakan kaedah pemasaran mereka tersendiri dan menawarkan peranti pada harga rendah untuk bersaing dengan pelbagai pengeluar lain di pasaran.

Mungkin kita akan mendengar lebih lanjut mengenai “OnePlus Tab” ini dalam beberapa bulan akan datang ini.

Sumber: <strong>AMANZ, @evleaks</strong>

Oleh: <strong>hzqahmd</strong>