Houston - Seorang juruterbang dimasukkan ke hospital selepas bungkusan dadah jenis kokain pecah di dalam perutnya.

Stanley Rafael Hill, 49, didakwa menelan 62 bungkusan dadah sebelum menaiki penerbangan Sabtu lalu dari Columbia ke Houston.

Juruterbang syarikat penerbangan kecil itu yang menaiki penerbangan berkenaan sebagai penumpang dikejarkan ke hospital sejurus pesawat itu mendarat di Lapangan Terbang Intercontinental George Bush.

Hill didakwa atas tuduhan memiliki dadah dengan niat untuk mengedar.

Hill menggunakan keistimewaannya sebagai pemandu pesawat untuk melepasi rutin pemeriksaan keselamatan yang ketat. - Agensi