HYDERABAD (India) - Sekurang-kurangnya 13 orang terbunuh apabila saluran paip gas meletup di negeri Andhra Pradesh, hari ini.

Menteri Dalam Negeri Andhra Pradesh, N Chinna Rajappa, berkata letupan berkenaan berlaku di saluran paip milik Pihak Berkuasa Gas India Limited pada jam 5.30 pagi tadi (waktu tempatan).

Saluran paip itu melalui sebuah kampung kecil di negeri berkenaan, katanya.

Menurut pihak berkuasa tempatan, letupan itu menyebabkan kebakaran besar dan memaksa penduduk di sekitar kawasan berkenaan dipindahkan. - AP