<p style="text-align: justify;">
KUALA LUMPUR - Penolong Setiausaha 1, Dewan Pemuda PAS Pusat (DPPM) berterusan menyalahkan akhbar Utusan Malaysia berhubung mesej kontroversi di akaun Twitternya pada Rabu lalu yang mendapat kecaman ramai pihak.</p>
<p style="text-align: justify;">Khairul Fahmi Mat Som yang tidak berpuas hati dengan laporan Utusan Malaysia mengenai kenyataan itu baru-baru ini memberi memberi tempoh dua hari kepada akhbar berkenaan untuk membuat permohonan maaf kepadanya.</p>
<p style="text-align: justify;">Beliau turut meminta Utusan Malaysia menarik balik laporan kenyataan tersebut yang mendakwa beliau mengaitkan video seks, Nabi Muhammad SAW dan UMNO menerusi laman Twitternya pada 27 Mac lalu.</p>
<p style="text-align: justify;">“Saya memberi tempoh dua hari kepada Utusan Malaysia menarik balik kenyataan tersebut serta memohon maaf secara terbuka. Jika gagal berbuat demikian saya tidak teragak-agak memfailkan saman ke atas akhbar tersebut,” dakwanya melalui satu kenyataan media hari ini.</p>
<p style="text-align: justify;">Khairul Fahmi turut mendakwa telah melantik peguam bagi mengkaji tindakan undang-undang berhubung penyiaran laporan berkenaan.</p>
<p style="text-align: justify;">Beliau mendakwa Utusan Malaysia tidak sepatutnya menafsirkan sendiri perkataannya tanpa persetujuan atau pandangan darinya.</p>
<p style="text-align: justify;">“Tindakan ini suatu sikap yang dikesali kerana mereka tidak menjaga etika dan akhlak dalam menyiarkan maklumat terhadap rakyat,” dakwanya lagi.</p>
<p style="text-align: justify;">Beliau juga mendakwa Utusan Malaysia berniat jahat kerana sengaja menyiarkan kenyataan yang berbaur fitnah, hasutan serta menanam sentimen kebencian rakyat dan mahu menjatuhkan reputasi dirinya. - mynewshub.my</p>