TIDAK semua orang mampu untuk membiayai kos rawatan penyakit kritikal yang mereka atau keluarga mereka hadapi.

Justeru, pengeluaran wang di bawah Skim Pengeluaran Kesihatan Kumpulan Wang Simpanan Pekerja (KWSP) adalah antara kaedah yang boleh dilakukan bagi membantu mengurangkan beban para pesakit.

Setakat ini, terdapat 55 penyakit kritikal telah disenaraikan termasuklah kanser, kegagalan buah pinggang, hilang upaya, sakit mental dan lain-lain lagi.

Bagaimanapun, satu status yang dimuatnaik oleh seorang ibu yang dikenali sebagai Afidah Ayob mula viral di laman sosial selepas dia mempersoalkan cara penilaian pihak <a href="http://mynewshub.my/main/2013/04/02/lelaki-didakwa-guna-sijil-palsu-minta-kerja-di-kwsp/" target="_blank">KWSP</a> mengenai perkara ini.

Menurutnya, permohonannya pada tahun 2013 untuk mengeluarkan sedikit tabungannya dalam KWSP untuk membiayai kos terapi penyakit 'Cerebral Palsy' yang dihidapi oleh anaknya, Aiman ditolak dan diklasifikasikan sebagai "Penyakit Tiada Dalam Senarai".

<a href="http://mynewshub.my/main/wp-content/uploads/2014/06/unnamed-11.jpg"><img class="aligncenter size-full wp-image-284291" src="http://mynewshub.my/main/wp-content/uploads/2014/06/unnamed-11.jpg" alt="Ibu Kesal Permohonan Keluarkan Wang KWSP Untuk Anak Sakit Ditolak" width="493" height="380" /></a>

Untuk makluman, pesakit 'Cerebral Palsy' mengalami kerosakan otak yang terjadi semasa dalam kandungan atau selepas kelahiran.

Ia sekaligus menyebabkan mereka sukar mengawal postur, pergerakan badan dan mengimbangkan diri dan biasanya ia akan kekal hingga ke akhir hayat.

Secara spesifiknya, penyakit ini memang tidak ada dalam senarai 55 penyakit dikeluarkan oleh pihak KWSP.

Namun, kami merasakan adalah tidak salah untuk pihak KWSP mempertimbangkan permohonan ini memandangkan ada beberapa senarai penyakit yang cukup hampir cirinya dengan 'Cerebral Palsy' seperti 'Paralysis' (kelumpuhan) dan 'Loss of Independent Existence' (Kehilangan Upaya Hidup Sendiri).

Pendek kata, segalanya mungkin boleh berubah jika ada budi bicara daripada panel yang membuat penilaian pada borang pemohonan ini.

Apapun, diharap agar pihak KWSP boleh mempertimbangkan semula permohonan ibu ini biarpun dia tidak berhasrat untuk membuat permohonan semula.

Mungkin pada masa akan datang, akan ada tolak-ansur daripada pihak panel KWSP dalam menilai permohonan para pencarumnya dan adalah lebih baik jika senarai penyakit kritikal dipanjangkan lagi bagi mengelakkan berlakunya masalah seperti ini.

Oleh: <strong>ELZA / MYNEWSHUB.MY</strong>

&nbsp;