KUALA LUMPUR: Mass Rapid Transit Corporation Sdn Bhd (MRT Corp) hari ini menafikan bahawa runtuhan di Jalan Pudu-Jalan Imbi ada kaitan dengan projek MRT.   "Laluan MRT Sungai Buloh-Kajang tidak melalui kawasan kejadian," demikian menurut MRT Corp dalam satu kenyataan.   Sementara itu, bagi melancarkan trafik di kawasan berkenaan, MRT Corp menasihatkan pengguna jalan raya supaya mematuhi semua papan tanda lalu lintas yang disediakan oleh Dewan Bandaraya Kuala Lumpur (DBKL) dan polis.   Penolong Pengarah Jabatan Bomba dan Penyelamat Kuala Lumpur (Operasi), Azizan Ismail berkata terowong berkenaan adalah sebahagian daripada projek laluan bawah tanah oleh DBKL, runtuh dua kali pada jam 10.38 pagi dan 12.20 tengah hari.