Pertubuhan Pribumi Perkasa (Perkasa) hari ini membuat pengumuman untuk meluaskan pengaruhnya kepada golongan Melayu yang berada di United Kingdom (UK) antaranya pelajar, peniaga dan penjawat awam.

Presidennya Datuk<strong><a title="Pemuda Gerakan Bidas Ibrahim Ali" href="http://mynewshub.my/main/2014/05/08/pemuda-gerakan-bidas-ibrahim-ali/" target="_blank"> Ibrahim Ali</a></strong> berkata, langkah itu bertujuan memberi peluang kepada orang Melayu di sana memberi idea mereka serta mengembangkan perjuangan pertubuhan bukan kerajaan (NGO) itu ke peringkat antarabangsa.

Katanya, projek yang dinamakan Perkasa UK &amp; Europe itu sudahpun berjaya menarik seramai 253 orang ahli setakat ini.

Ia digerakkan oleh seorang pemimpin Perkasa, Kamal A Mohamad yang merupakan seorang ahli perniagaan, katanya.

“<strong>Pada 31 Mei, saya akan melancarkan penubuhan Perkasa UK &amp; Europe. Ianya meliputi UK, Ireland, Perancis, Germany, Belgium dan beberapa lagi tempat di sekitar Eropah. Tapi ianya berpusat di London</strong>.

“<strong>Ia ditubuhkan atas permintaan mereka (orang Melayu) yang berada di<a title="Pelakon Jalin Hubungan Songsang Di London?" href="http://mynewshub.my/main/2014/05/26/pelakon-malaysia-jalin-hubungan-songsang-di-london/" target="_blank"> London </a>dan Eropah.</strong>

“<strong>Masyarakat Melayu dan Bumiputra di UK dan Eropah juga perlu diberi maklumat dan gambaran yang mereka perlu diberi maklumat dan gambaran yang betul mengenai perkembangan semasa di tanah air</strong>,” katanya seperti dipetik dalam kenyataannya.

Beliau turut meletakkan harapan supaya rangkaian pertubuhan itu menjadi “benteng fahaman liberal, pluralisma dan hak asasi” buat golongan Melayu di rantau itu.

Ibrahim Ali berpendapat kerjasama yang erat seperti itu akan memberikan banyak manfaat bersama untuk kebaikan rakyat dan imej Malaysia. - <strong>MYNEWSHUB.MY</strong>