<p style="text-align: justify;">Lahore – Polis di Pakistan kini menjadi bahan jenaka. Semuanya selepas mereka mendakwa seorang bayi berusia sembilan bulan, Musa atas tuduhan merancang pembunuhan.</p>
<p style="text-align: justify;">Polis mendakwa Musa cuba membunuh anggotanya dengan membaling batu ketika operasi diadakan.</p>
<p style="text-align: justify;">Tertuduh dikenakan ikat jamin ketika dia dihadapkan di hadapan Hakim Rafaqat Ali. Dia didakwa bersama dengan datuknya, Muhammad Yasseen dan bapa saudara.</p>
<p style="text-align: justify;">Ketika dihadapkan di mahkamah, bayi itu mula menangis dan terpaksa diberikan susu oleh bapanya.</p>
<p style="text-align: justify;">Menurut fakta kes, Musa menyerang kakitangan sebuah syarikat gas ketika mereka menyerbu rumahnya di Muslim Town. Musa juga dikatakan cuba membunuh anggota polis dengan membaling batu.</p>
<p style="text-align: justify;">Selepas kes berkenaan mendapat liputan meluas media, barulah Ketua Menteri Punjab, Shahbaz Sharif mengetahui mengenainya dan meminta laporan daripada Ketua Polis Punjab berhubung kejadian itu.</p>
<p style="text-align: justify;">Shahbaz juga meminta supaya tindakan tegas diambil ke atas pegawai polis yang bertanggungjawab dalam memfailkan kes terhadap bayi berusia sembilan bulan itu.</p>