<strong>Timbalan Perdana Menteri Tan Sri Muhyiddin Yassin sebentar tadi memaklumkan bahawa Ahli Dewan Undangan Negeri (ADUN) UMNO dari Barisan Nasional di Selangor kesemuanya menyokong Menteri Besar tanpa sebarang syarat.</strong>

<strong>Dengan kenyataan itu, dilihat telah wujud kerjasama tidak langsung antara parti PAS dan UMNO dalam usaha menyokong Tan Sri Abdul Khalid Ibrahim dikekalkan mengetuai pentadbiran kerajaan negeri.</strong>

"BN Selangor sokong status Khalid Ibrahim kekal sebagai Menteri Besar Selangor tanpa syarat serta ikhlas," katanya.

Tindakan Pakatan Rakyat (PR) Selangor mengeluarkan kenyataan media berhubung kedudukan Khalid hanya melibatkan PKR dan DAP tanpa PAS petang ini juga memperlihatkan PAS disisihkan dari PR di Selangor.

Langkah terbaik kini adalah untuk PAS terus bersama Khalid dan BN juga memberikan sokongan padu kepada beliau.

Ini secara tidak langsung mewujudkan suasana The enemy of my enemy is my friend (musuh kepada musuh adalah rakan saya).

Perkara ini jelas akan membuntukan lagi Ketua Umum Parti Keadilan Rakyat (PKR) <strong><a title=" PANAS!! AJK PAS Pusat Dr Zuhdi Kritik Anwar Ibrahim Depan Jemaah" href="http://mynewshub.my/main/2014/08/08/panas-ajk-pas-pusat-dr-zuhdi-kritik-anwar-ibrahim-depan-jemaah/" target="_blank">Datuk Seri Anwar Ibrahim</a></strong> dalam usaha menempatkan ADUN Kajang iaitu isterinya, Datuk Seri Dr Wan Azizah Wan Ismail sebagai Menteri Besar.

Misi itu diburukkan lagi kerana Abdul Khalid kini bukan lagi Ahli PKR dan Anwar sudah pasti tidak boleh lagi mengeluarkan sebarang arahan kepada beliau dalam soal kedudukan berkenaan.

Abdul Khalid pula mendapat sokongan jelas daripada 15 orang ADUN PAS dan juga 12 orang ADUN BN menjadi kerjasama tidak langsung ini kepada 28 sokongan kesemuanya bagi Abdul Khalid.

Selain itu, empat orang <strong><a title=" Exco Negeri Perlu Letak Jawatan Jika Khalid Gagal Sebagai MB" href="http://mynewshub.my/main/2014/08/07/exco-negeri-perlu-letak-jawatan-jika-khalid-gagal-sebagai-mb/" target="_blank">Exco Negeri </a></strong>dari PAS tetap komited untuk terus bekerjasama dengan Abdul Khalid dalam mentadbir negeri Selangor.

Jumlah empat orang itu sudah mencukupi bagi korum untuk diadakan Mesyuarat Exco dan Abdul Khalid boleh terus bertugas sebagai Menteri Besar.

<strong>Krisis politik di Selangor memperlihatkan ia mungkin akan selesai dan stabil semula dalam tempoh lebih lama tetapi ia menunjukkan kemungkinan kerjasama antara PAS dan UMNO akan berlaku tidak lama lagi.</strong>

<strong>Selain itu, perkembangan terbaru di Selangor mencipta sejarah baru apabila Abdul Khalid menjadi satu-satunya Menteri Besar yang mendapat perkenaan Sultan untuk meneruskan tugas dengan status ADUN bebas tanpa parti.</strong>

Ia adalah kerana pada Sabtu lepas, Lembaga Disiplin PKR telah bertindak memecat Abdul Khalid daripada menjadi ahli parti kerana ingkar arahan supaya berundur. - <strong>MYNEWSHUB.MY</strong>

Oleh : <strong>KUMBANG WIRA</strong>