Juadah ini kalau dibuat untuk berbuka puasa nanti mesti berselera habis bukan, mari kita lihat bahan-bahan dan cara penyedianya.

<strong>Bahan-bahan:</strong>

3 ulas bawang merah
2 ulas bawang putih.
1 inci kunyit hidup.
1 sudu besar cili boh.

1 sudu besar air asam jawa (bancuh dengan separuh cawan air)
Belacan sebesar ibu jari (lagi elok bakar dulu atas api)
Sebatang serai.
3 sudu besar gula.
1 sudu garam kecil dan sedikit serbuk perasa.
Seikat daun kunyit.

<strong>Cara-cara:</strong>

Kisar halus kesemua bahan di atas kemudian panaskan diatas dapur untuk hilangkan bau cili boh. Rasa dulu sebelum mematikan api. Kalau agak tawar, tambah gula atau garam.Tunggu sehingga Sejuk. Lumurkan pada ikan pari (kelar sikit supaya kuah meresap dlm ikan). Perap ikan pari selama 30 minit, lagi elok kalau diperap sejam bagi meningkatkan aroma sedikit. Alas kuali dengan dengan kunyit. Bakar ikan pari dalam lebih kurang 15 hingga 20 minit. Pastikan kedua-dua belah masak dan siramkan sedikit lagi dengan kuah perapan. Ikan bakar ni sedap bila ia agak garing sedikit tetapi basah di dalamnya.

<strong>Air asam:</strong>

Sediakan 6 biji cili padi, 2 biji cili hidup, air asam jawa 1 sudu besar bancuh dgn 1/2 cawan air masak, sedikit belacan yg dibako dahulu, gula 3 sudu, garam 1 sudu.. blend halus semua bahan. Masukkan dalam mangkuk. Pastu, potong dadu 1/2 bawang besar n 1/2 biji tomato. Nak lagi mengancam, taburkan sedikit daun ketumbar ke dalam air asam. Kacau semuanya dan air asam anda telah siap.

Sumber: blog syafaruq76