<p style="text-align: justify;">Sebelum ini Mynewshub pernah menceritakan mengenai keakraban serta kemesraan di antara pelakon berbakat besar Nabila Huda, 29, dan Nas-T yang ditunjukkan menerusi gambar-gambar yang dikongsikan di laman Instagram masing-masing.</p>
<p style="text-align: justify;">Hari ini menerusi Gua, Nabila atau lebih dikenali sebagai Abil mengakui dia mencintai Nas-T atau nama sebenarnya Nas Muammar Zar, 30.</p>
<p style="text-align: justify;">"Kami merupakan sahabat baik yang ingin membawa hubungan ini ke peringkat seterusnya. Saya sudah mengenali Nas-T sejak zaman remaja kami lagi.</p>
<p style="text-align: justify;">"Namun, pada waktu itu tidak pernah terlintas untuk bersama. Hubungan ini terjalin secara tiba-tiba tanpa kami sedari," katanya.</p>
<p style="text-align: justify;">Abil juga menyatakan keserasian yang ada di antara mereka berdua menyebabkan dia berasa senang dan selesa ketika bersama jejaka yang popular menerusi drama bersiri Kami itu.</p>
<p style="text-align: justify;">Semoga hubungan pasangan serasi ini berakhir sehingga ke jinjang pelamin dan harapnya tuah menyebelahi Abil dalam Anugerah Bintang Popular bagi kategori Pelakon TV Wanita Popular yang bakal diadakan Ahad ini.</p>
<p style="text-align: justify;">Oleh: JULIANA JOHAR</p>