Putrajaya - Kolej Melayu Kuala Kangsar (MCKK) menyapu bersih gelaran juara Pertandingan Akhir Bahas Piala Perdana Menteri ke-41 apabila dinobatkan tempat pertama bagi kedua-dua kategori bahas bahasa Melayu dan Inggeris.

Berikutan itu, MCKK membawa pulang wang tunai RM7,500 untuk kedua-dua kategori pertandingan selain piala iringan serta piala pusingan.

Sementara itu, naib juara kategori bahas bahasa Melayu dimenangi oleh Sekolah Menengah Agama Persekutuan Kajang (SMAPK), manakala kategori bahas bahasa Inggeris, Kolej Tunku Kurshiah dinobatkan naib juara dan masing-masing membawa pulang wang tunai RM5,000, piala iringan serta piala pusingan.

Hadiah disampaikan oleh Menteri Perdagangan Dalam Negeri, Koperasi dan Kepenggunaan Datuk Hasan Malek.

Pertandingan berkenaan adalah anjuran Bank Rakyat serta membabitkan penyertaan Sekolah Berasrama Penuh (SBP). - <strong>myMetro Online</strong>

&nbsp;