KUALA TERENGGANU - Pihak pengurusan T-Team masih memerlukan masa sebelum mengumumkan pengganti Mohd Azraai Khor Abdullah yang meletak jawatan sebagai ketua jurulatih pasukan kelab itu minggu lepas.

Pihak pengurusan sebelum ini memberi isyarat akan mengumumkan calon baharu hari ini.

Ketua Pegawai Operasi T-Team, Mohd Syahrizan Mohd Zain berkata pihaknya memerlukan sedikit masa lagi untuk memilih ketua dan penolong ketua jurulatih.

"Kita akan buat (umum) sebaik semuanya selesai," katanya dalam satu kenyataan.

Mohd Azraai, 62, melepaskan jawatannya kerana rasa bertanggungjawab ekoran T-Team tersungkur ke Liga Perdana musim akan datang. - BERNAMA