KUANTAN - Seorang pelajar kolej komuniti dilaporkan hilang ketika mandi di Taman Negera Endau berhampiran Rompin di sini petang semalam.

Ketua Polis Daerah Rompin Deputi Superintendan Johari Jahaya berkata Sheik Safwan Ahmad Azuden, 20, dari Nenasi, dikatakan ke taman negara bersama-sama adik serta dua rakannya.

Beliau berkata pelajar jurusan automotif itu dilaporkan hilang pada kira-kira 2 petang semasa mandi berseorangan manakala adik dan dua rakannya mandi di lokasi berhampiran.

"Mereka hanya menyedari kejadian itu apabila tiba-tiba terdengar jeritan mangsa meminta tolong sebelum cuba menyelamatkannya.

"Bagaimanapun, usaha mereka gagal berikutan arus deras dan mangsa kemudian hilang dibawa arus sungai," katanya kepada Bernama hari ini.

Sheik Safwan berkata sebaik menerima maklumat berhubung kejadian itu, operasi mencari dan menyelamat dilakukan sepasukan lima anggota polis serta lapan anggota Bomba dan Penyelamat.

"Operasi mencari dan menyelamat diterus sejak pagi tadi, bagaimanapun masih gagal menemui mangsa," katanya. - BERNAMA