<strong>SEORANG daripada 283 penumpang pesawat malang MH17 yang ditembak jatuh di timur Ukraine dikenal pasti sebagai nenek tiri kepada Datuk Seri Najib Tun Razak dan Datuk Seri Hishammuddin Tun Hussein.</strong>

Berita sedih itu diketahui Perdana Menteri dan sepupunya yang juga Menteri Pertahanan, lapor sebuah portal berita, menurut laporan Mstar Online.

<strong>Sumber rapat dengan keluarga pemimpin berkenaan memberitahu, mangsa, Puan Sri Siti Amirah Prawira Kusuma adalah isteri kedua kepada Tan Sri Mohd Noah yang juga datuk Najib dan Hishammuddin.</strong>

Mohd Noad adalah bapa kepada ibu Najib, Tun Raha dan ibu Hishammuddin, Tun Suhaila.

Sementara itu, sumber sama memberitahu Siti Amirah berasal dari Indonesia tetapi memiliki kewarganegaraan Malaysia. Selepas kematian Allahyarham Mohd Noah, beliau menetap di Bandung, Indonesia bersama anak-anaknya sejak sekian lama.

Beliau seriang berulang-alik ke Amsterdam untuk menziarahi anaknya yang menetap di sana. - <strong>MYNEWSHUB.MY</strong>

<a href="http://mynewshub.my/main/wp-content/uploads/2014/07/nenek-tiri.jpg"><img class="alignnone  wp-image-292006" src="http://mynewshub.my/main/wp-content/uploads/2014/07/nenek-tiri.jpg" alt="nenek tiri" width="509" height="339" /></a>