  Apabila bekas model Playboy, Felixia Yap mengambil keputusan untuk berhijab walaupun belum memeluk Islam kisahnya serta merta menjadi sensasi.  Model berketurunan Cina namun fasih berbahasa Melayu ini serta merta menjadi popular dan menerima peminat yang ramai di media sosial.  Ternyata Felixia amat konsisten dalam pendiriannya untuk mengenakan hijab dan berita yang dikongsikan bahawa dia akan benar-benar memeluk agama Islam pada Ramadan tidak lama lagi adalah satu berita gembira.  Bagaimanapun, dugaan Felixia nampaknya semakin berat selepas pengumuman keputusannya itu apabila sebilangan orang Islam dilihat semakin gemar memberi'ceramah' kepadanya hingga kadangkala mengguris perasaan Felixia.  Antaranya puak yang tidak habis-habis mengarahkan Felixia membuang gambar-gambar lamanya yang seksi walaupun Felixia sudah banyak kali menyuarakan keputusannya tentang hal ini.  Tak tahan hingga jatuh sakit dibuatnya, Felixia terpaksa membuat rayuan terbuka di Facebook agar pihak yang memberi tekanan padanya supaya berhenti.  Manakala beberapa jam lalu, Felixia turut mengepos sebuah sajak yang dinukilkannya sendiri bagi menggambarkan kesedihan hatinya sekarang.  Diharapkan selepas ini pihak berkenaan fikirlah banyak kali sebelum memberi tekanan kepadanya lagi.   Harus diingat, walaupun belum memeluk Islam tapi Felixia jauh lebih istiqomah berkaitan aurat berbanding ramai orang Islam sendiri.  Jadi gunakanlah pendekatan berhemah dan mesra dalam menyambut saudara baru bukan menakutkankannya dengan ceramah dan kritikan keras.