Pengedar sah Motorola di Malaysia iaitu BrightStar semalam telah mengumumkan bahawa model telefon pintar terbaru daripada syarikat iaitu Motorola Moto G versi LTE akan mula ditawarkan di pasaran tempatan mulai esok iaitu 11 Julai 2014.

Motorola Moto G LTE ini menggunakan memori simpanan dalaman berkapasiti 8GB dan juga menyokong kad memori microSD sehingga 32GB.

Spesifikasi lain bagi model LTE ini adalah sama seperti model 3G dwi-sim iaitu skrin paparan 720p 4.5-inci, pemproses Snapdragon 400 berkelajuan 1.2GHz, 1GB RAM dan kamera 5MP pada bahagian belakang serta kamera 1.3MP pada bahagian hadapan.

Harga penjualan model ini adalah RM 799 sekaligus meletakkanya antara model telefon pintar 4G LTE termurah di Malaysia.

Motorola Moto G LTE ini akan ditawarkan dalam dua variasi warna iaitu hitam dan putih, pengguna yang membeli peranti ini juga boleh mendapatkan ‘Flip Shell’ pada harga RM128 manakala harga perkakas belakang ‘Shell’pada harga RM 68 yang dilihat sedikit mahal.

Sumber: <a href="http://www.brightstarcorp.com.my/moto-g/" target="_blank">BrighStar</a>

Oleh: <strong>hzqahmd</strong>