KOTA BHARU - Yayasan Pencegahan Jenayah Malaysia (MCPF) akan mengenal pasti Kelab Pencegahan Jenayah (KPJ) yang tidak aktif di semua sekolah seluruh negara bagi menggerakkannya semula untuk membendung kes jenayah.

Naib Pengerusinya, Tan Sri Lee Lam Thye berkata, pihaknya mendapati 40 peratus dari 5,200 KPJ di seluruh negara adalah tidak aktif.

"Kita perlu dihidupkan semula kelab ini kerana kita dapati kes jenayah dalam kalangan remaja semakin meningkat.

"Statistik jenayah dapat kita tunjukkan ialah berlaku peningkatan jenayah melibatkan pelajar pada tahun 2012 dengan 1,024 kes dilaporkan dan pada tahun 2013 berlaku peningkatan sebanyak 57 peratus iaitu 1,632 kes,” katanya kepada pemberita dalam sidang akhbar di Ibu Pejabat Polis Kontinjen Kelantan di sini, hari ini.

Turut hadir Ketua Polis Kelantan Datuk Mazlan Lazim dan Pengerusi Yayasan Pencegahan Jenayah Malaysia (MCPF) Kelantan Datuk Aziz Nawi. - BERNAMA