Kerajaan Singapura hari ini mengesahkan laporan terdapat sebuah pesawat Singapore Airlines (SIA) yang hanya beberapa minit di hadapan pesawat Penerbangan Malaysia (MAS) yang ditembak jatuh di timur Ukraine pada 17 Julai lalu.
<p style="text-align: center"><a href="http://mynewshub.my/main/wp-content/uploads/2014/08/LUI.jpg"><img class="alignnone size-full wp-image-297044" src="http://mynewshub.my/main/wp-content/uploads/2014/08/LUI.jpg" alt="LUI" width="298" height="169" /></a></p>
Menteri Pengangkutan republik itu, Lui Tuck Yew berkata, pesawat terbabit, SQ351 yang berlepas dari Copenhagen, Denmark ke Singapura hanya 90 kilometer jaraknya daripada MH17, yang mana jaraknya hanya mengambil masa beberapa minit sahaja jika melibatkan pengangkutan udara.

<strong>"Ketika MH17 ditembak jatuh, pesawat SQ351 dari Copenhagen dianggarkan berada dalam jarak 90 kilometer daripada pesawat malang itu.</strong>

<strong>"SIA seperti mana juga penerbangan lain di dunia turut menggunakan ruang udara di kawasan tersebut (timur Ukraine) memandangkan tiada sebarang larangan untuk penerbangan naik sehingga lebih kepada 32,000 kaki serta menggunakan laluan tersebut.</strong>

<strong>"Sebaik sahaja SIA menerima berita insiden MH17, mereka terus mengubah semula laluan penerbangan untuk mengelakkan daripada menggunakan ruang udara Ukraine," katanya.</strong>

Beberapa jam selepas kejadian malang itu, pusat kawalan udara telah mengesan beberapa radar penerbangan yang turut melibatkan penerbangan dari India, Air India pesawat AI113 dan SQ351 yang berada berdekatan dengan MH17 pada ketika itu.

Amerika Syarikat menuduh perbuatan ini didalangi oleh puak pemisah yang mendapat kelengkapan peluru berpandu dari Rusia, sementara Moscow pula menuding jari kepada tentera Ukraine yang bertanggungjawab sepenuhnya ke atas insiden yang telah meragut sebanyak 298 nyawa yang tidak berdosa. - <strong>MYNEWSHUB.MY</strong>

Oleh: <strong>JULIANA JOHAR</strong>

&nbsp;