KUALA LUMPUR - Datuk Seri Najib Tun Razak menasihati orang ramai berhati-hati ketika memandu pulang berhari raya di kampung masing-masing.

"Hati-hatilah ketika memandu pulang ke kampung masing-masing. Ambil kesempatan ini untuk luangkan masa bersama yang tersayang," kata Perdana Menteri dalam laman twitternya hari ini.

Puluhan ribu warga kota meninggalkan bandar raya ini sejak semalam dengan memenuhi segenap lebuh raya dan jalan persekutuan untuk pulang berhari raya bersama keluarga.

Tarikh melihat anak bulan Syawal untuk menetapkan Aidilfitri ialah pada petang esok bersamaan 29 Ramadan. - BERNAMA