<div>Ahli Parlimen Bukit Gelugor dan peguam kanan Karpal Singh maut dalam kemalangan dekat Tapah awal pagi ini.</div>
<div></div>
<div>.</div>
<div>Pembantu beliau Michael Cornandez turut meninggal dunia apabila kereta yang mereka naiki melanggar sebuah lori dalam perjalanan menuju utara di Lebuh Raya Utara Selatan kira-kira jam 1 pagi tadi.</div>
<div></div>
<div>.</div>
<div>Anaknya Ram Karpal dan pemandu kereta dilaporkan cedera parah.</div>
<div></div>
<div>.</div>
<div>Kemalangan dipercayai berlaku kira-kira jam 1 pagi berhampiran kilometer 301.6 arah utara Lebuh Raya Utara-Selatan (PLUS).</div>
<div></div>
<div>.</div>
<div>Gambar di kawasan kemalangan menunjukkan kereta kenderaan Karpal rosak teruk.</div>
<div></div>
<div><strong>.</strong></div>
<div><strong>Seorang jurucakap polis memberitahu Malaysiakini kemalangan dipercayai berlaku apabila Toyota Alphard tersebut merempuh lori yang menukar laluan tanpa memberi isyarat.</strong></div>
<div><strong> </strong></div>
<div><strong>.</strong></div>
<div><strong>Karpal, 74, menjadi lumpuh dan menggunakan kerusi roda selepas terbabit dalam satu kemalangan pada 2005.</strong></div>
<div></div>
<div></div>
<div>.</div>
<div>Ahli politik lantang ini mendapat ijazah perundangan dari Universiti Singapura dan berkhidmat sebagai peguam sebelum bertanding kerusi Parlimen pada tahun 1978.</div>
<div></div>
<div>.</div>
<div>Perkhidmatan lama beliau sebagai MP Jelutong sebelum ini serta ucapan berapi di Dewan Rakyat menyebabkan beliau digelar 'Harimau Jelutong'.</div>
<div></div>
<div>.</div>
<div>Karpal melepaskan jawatan Pengerusi DAP baru-baru ini selepas didapati bersalah dalam kes hasutan.</div>
<div></div>
<div>.</div>
<div>Sementara itu Perdana Menteri Datuk Seri Najib Razak mengucapkan takziah melalui laman sosial twitter.</div>
<div></div>
<div>.</div>
<div>"Saya baru mendarat di Ankara (Turki) apabila mendapat khabar YB Karpal terbunuh dalam kemalangan jalan raya. Takziah kepada keluarga beliau," tulis twit tersebut. - Malaysiakini.com</div>
<div>.</div>
<div><a href="http://mynewshub.my/wp-content/uploads/karpal-ucapan-PM.jpg"><img class="aligncenter size-medium wp-image-261615" alt="karpal - ucapan PM" src="http://mynewshub.my/wp-content/uploads/karpal-ucapan-PM-300x80.jpg" width="300" height="80" /></a></div>
<iframe src="//www.youtube.com/embed/lMecENEdRLI" height="315" width="420" allowfullscreen="" frameborder="0"></iframe>
<p style="text-align: center;"><a href="http://mynewshub.my/wp-content/uploads/karpal-1.jpg"><img class="aligncenter size-medium wp-image-261589" alt="karpal 1" src="http://mynewshub.my/wp-content/uploads/karpal-1-300x230.jpg" width="300" height="230" /></a></p>
<p style="text-align: center;"><a href="http://mynewshub.my/wp-content/uploads/PERAKTODAY18-1.jpg"><img class="aligncenter  wp-image-261580" alt="PERAKTODAY18-1" src="http://mynewshub.my/wp-content/uploads/PERAKTODAY18-1.jpg" width="480" height="320" /></a></p>