China - Selepas melalui perjalanan sejauh 2,500 batu, seorang budak berusia 11 tahun, Han Bingbing, akhirnya berjaya menjalani pembedahan membuang tumor sebesar dua biji bola di dalam perutnya.

Bingbing, terpaksa dibedah selama lapan jam, dengan kos pembedahan sebanyak RM60,000 ditanggung oleh The Xukecheng Health Care Corporation.

Dia mula menghidap tumor itu pada 2009 dan sejak empat tahun ,tumor berkenaan semakin membesar.

Pada 18 Jun lalu, tumor itu telah membesar seberat 33 paun dan memenuhi lima per enam daripada bahagian perutnya, menyebabkan organ dalamannya yang lain rosak.

Sejak dia disahkan menghidap tumor itu, ibu bapanya terpaksa meminjam duit untuk rawatannya.