Beijing - Seorang lelaki yang bersenjatakan pisau membunuh seorang kanak-kanak lelaki berusia setahun dan mencederakan dua kanak-kanak lain.

Agensi berita Xinhua semalam melaporkan, lelaki berusia 23 tahun berkenaan menyerang kanak-kanak terbabit di dalam sebuah bilik sewa di bandar Zhongshan.

Yang cedera ialah budak perempuan berusia 10 tahun dan budak lelaki, enam tahun.

Bagaimanapun, sumber tidak menjelaskan lebih lanjut mengenai serangan kejam itu.

Laporan berkenaan tidak memberi butir terperinci mengenai kejadian berkenaan. - AP