KUALA LUMPUR - Penyandang Timbalan Presiden Parti Keadilan Rakyat (PKR), Azmin Ali, terus mendahului dua pesaingnya, Tan Sri Abdul Khalid Ibrahim dan Datuk Saifuddin Nasution Ismail bagi merebut jawatan kedua tertinggi parti berkenaan.

Keputusan sehingga 28 Jun lalu yang dimuatnaik dalam laman web rasmi pemilihan PKR sebentar tadi, menyaksikan Azmin memperoleh 21,066 undi manakala Khalid 17,608 dan Saifuddin 9,944.

Bagaimanapun, keputusan itu tidak membabitkan tiga cabang iaitu Puchong, Kelana Jaya dan Pensiangan. - <strong>Berita Harian</strong>