<p style="text-align: justify;">
KUALA LUMPUR - Persatuan Progresif India Malaysia (Mipas) menganggap permohonan maaf oleh Zulkifli Noordin tidak dapat meredakan masalah yang ditimbulkan Ahli Parlimen Kulim-Bandar Baharu tersebut sebelum ini.</p>
<p style="text-align: justify;">Setiausaha Agungnya, S.Barathidasan sebaliknya mahu pihak polis mengambil tindakan tegas terhadap bekas Zulkifli kerana didakwa membuat kenyataan yang menghina agama Hindu dalam satu ceramah.</p>
<p style="text-align: justify;">“Mipas meminta Ketua Polis Negara dan Peguam Negara mengambil tindakan berdasarkan peruntukan 298A Kanun Keseksaan.</p>
<p style="text-align: justify;">“Beliau membuat kenyataan yang boleh menyebabkan ketidakharmonian, perpecahan, perasaan permusuhan, kebencian dan buruk atas alasan agama,” dakwanya melalui satu kenyataan media hari ini.</p>
<p style="text-align: justify;">Barathidasan berkata, permohonan maaf sahaja tidak akan menyelesaikan isu yang timbul kerana mungkin ada pihak lain akan membuat kenyataan serupa sekiranya tiada tindakan dilakukan terhadap Zulkifli sebagai pengajaran.</p>
<p style="text-align: justify;">Media semalam melaporkan Zulkifli mengakui pernah membuat membuat ucapan yang dikaitkan dengan penghinaan terhadap agama Hindu tetapi menjelaskan ucapan itu dibuat 10 tahun lalu ketika beliau berada dalam parti PAS.</p>
<p style="text-align: justify;">Beliau yang mengakui kesilapannya itu dan memohon maaf kepada masyarakat Hindu di negara ini mengenai ucapannya itu yang dibuat pada satu ceramah di markas PAS.

Zulkifli yang sudah insaf dengan kesalahannya itu mempersoalkan tindakan parti-parti pembangkang menggunakan ucapan lamanya sewaktu beliau menyokong dan bersekongkol dengan parti-parti pembangkang untuk memburukkan beliau. - mynewshub.my</p>