RIO DE JANEIRO - Dalam jarak masa hanya 55 hari, kapten England, Steven Gerrard menyaksikan impian untuk menamatkan kerjaya bola sepaknya dengan saat manis bersama kelab dan dan negaranya, bertukar kepada saat menyakitkan.

Selepas dilanda trauma apabila Liverpool rebah untuk memburu kejuaraan Liga Perdana Inggeris bersama Liverpool musim ini, pemain berusia 34 tahun itu sekali lagi menggigit jari apabila England terpaksa pulang awal dari Piala Dunia Brazil.

Ini ekoran keputusan Itali kalah 0-1 kepada Costa Rica dan keputusan itu bermakna England pulang hampa tanpa sebarang mata apabila tewas kedua-dua perlawanan awal peringkat kumpulan.

Malah selepas England tewas 1-2 kepada Uruguay, semalam, Gerrard seakan membayangkan betapa satu lagi mimpi buruk bakal dihadapinya sekiranya England sekali lagi pulang awal dari Piala Dunia. - AFP