Sebagai Perdana Menteri yang mementingkan kebajikan rakyat, Datuk Seri Najib Tun Razak meminta semua pihak termasuk parti pembangkang agar memastikan suasana pilihan raya umum kali berlangsung dengan harmoni.

Beliau berkata, andai kata berlaku peralihan kuasa, maka ia perlu dilakukan dengan aman dan tertib.

"Inilah komitmen kita (memastikan rakyat selamat) dalam mendahulukan suara rakyat," katanya dalam ucapan yang disiarkan secara langsung ke seluruh negara.

Dalam ucapan itu, beliau juga menyeru kepada rakyat terutama di Sabah dan Sarawak agar tidak bimbang untuk keluar mengundi pada PRU-13.

Katanya, setiap undi daripada rakyat itu amat penting dalam menentukan masa depan negara.

Najib juga memberitahu bahawa beliau dan semua rakan-rakan dalam komponen Barisan Nasional (BN) akan turun ke segenap negara untuk menyakinkan rakyat mengapa BN harus diberikan satu lagi peluang.- Mynewshub.my