TAIPEI - Taufan Matmo membadai Taiwan hari ini dengan hujan lebat dan angin kuat, menyebabkan sekolah dan pasaran kewangan ditutup dan sekurang-kurangnya seorang terbunuh.

Taufan berkenaan, kategori dua berdasarkan skala satu hingga lima Ribut Tropikal Berisiko, membadai dengan kelajuan 155 kilometer sejam, kata pejabat kaji cuaca hari ini.

Seorang lelaki di utara Taiwan maut selepas terjatuh ke dalam kolam di ladangnya. Laporan juga menyatakan seorang pelancong hilang ketika sedang merakam gambar di tepi pantai.

Pejabat kaji cuaca menyatakan taufan Matmo dijangka menuju ke utara menghala ke China di sebelah petang hari ini.

Matmo melanda seminggu selepas taufan Rammasun yang mengorbankan 97 orang di Filipina dan 46 orang di China, dan 25 masih dilaporkan hilang.

Pusat Meterologikal China berkata Rammasun adalah ribut paling kuat yang pernah melanda selatan China sejak 1973. - Reuters