<p style="text-align: justify;">BAHAU - Seorang guru terkejut apabila jirannya tiba-tiba masuk ke rumahnya lalu menerpa dalam cubaan rogol di Taman Kasih Putera dekat sini, petang kelmarin.</p>
<p style="text-align: justify;">Dalam kejadian kira-kira 2 petang, mangsa berusia 28 tahun baru selesai solat Zuhur sebelum terdengar bunyi pintu pagar rumahnya dibuka.</p>
<p style="text-align: justify;">Ketua Polis Daerah Jempol, Superintendan Hamzah Alias berkata, mangsa bergegas ke hadapan rumah dan dia dikejutkan dengan kehadiran jirannya.</p>
<p style="text-align: justify;">“Suspek hanya berseluar pendek dan mengarahkan mangsa diam sebelum menolaknya.</p>
<p style="text-align: justify;">“Mangsa yang ketakutan terus menendang suspek dan berjaya melarikan diri untuk meminta pertolongan,” katanya.</p>
<p style="text-align: justify;">Suspek kemudian keluar dari rumah mangsa dan memaklumkan kepada jiran mangsa dia mahu menyelamatkan mangsa kononnya ada individu lain menceroboh rumah itu.</p>
<p style="text-align: justify;">Kes disiasat di bawah Seksyen 354 Kanun Keseksaan kerana kesalahan mencabul. - SInar Harian Online</p>