SEBUAH pesawat Boeing 747 terpaksa melakukan pendaratan kerana 400 ekor lembu.

Ketika kejadian, pesawat itu sedang terbang merentasi Laut Irish apabila penggera pengesan kebakaran berbunyi di tempat kesemua lembu itu ditempatkan dalam pesawat.

Pesawat berkenaan menghantar isyarat kecemasan dan dibenarkan mendarat di Lapangan Terbang Antarabangsa Heathrow, London.

Sebaik mendarat, pemeriksaan yang dilakukan oleh juruteknik pesawat tidak menemui sebarang kebakaran mahupun asap.

Rupa-rupanya, sistem penggera kebakaran itu berbunyi kerana lembu berkenaan.

<strong>Lembu diketahui mengeluarkan kuantiti besar gas methane dan mengekalkan suhu badan mereka lebih tinggi berbanding suhu badan normal manusia, kombinasi itu dipercayai telah membuatkan penggera kebakaran berbunyi.</strong>

<strong>Ia sebenarnya beberapa kes yang jarang berlaku dalam industri penerbangan dunia dan bukannya berlaku pada hari ini.</strong>

Ia didedahkan dalam akhbar Sunday People selepas mereka memohon kebebasan informasi dari Pihak Berkuasa Penerbangan Awam United Kingdom (UK).

Menurut agensi itu, kira-kira 186 panggil kecemasan atau "Mayday" dan 1,076 panggilan yang tidak terlalu mencemaskan iaitu "Pan-Pan" diterima lapangan terbang di UK dalam tempoh dua tahun ini bersamaan tiga panggilan diterima dalam sehari.

Panggilan kecemasan melibatkan lembu itu merupakan salah satu daripadanya.

Menurut Pakar Penerbangan David Learmount dari laman web Flight Global, panggilan kod kecemasan seperti "Mayday" dan "Pan-Pan" tidak semestinya akan berakhir dengan tragedi.

"Biasanya semua penumpang akan terselamat," katanya. - <strong>MYNEWSHUB.MY</strong>

Oleh : <strong>IBNU KHUSAIRY ARIS</strong>

*Gambar hiasan