TELUK INTAN - Sebanyak 66.50 peratus atau 39,850 daripada 59,927 pengundi keluar mengundi apabila kesemua 35 pusat mengundi bagi Pilihan Raya Kecil (PRK) Parlimen Teluk Intan ditutup pada pukul 5 petang ini.

Menurut Suruhanjaya Pilihan Raya (SPR), pengiraan undi akan dilakukan di Sekolah Menengah Kebangsaan Abdul Rahman Talib, Jalan Changkat Jong di sini malam ini dan keputusan dijangka diumum seawal 9 malam ini.

PRK kali ini menyaksikan pertandingan satu lawan satu antara calon Barisan Nasional (BN) Datuk Mah Siew Keong dan calon DAP Dyana Sofya Mohd Daud. - BERNAMA