LONDON - Liverpool sudah memulakan bicara terbaharu mahu mendapatkan khidmat penyerang veteran, Samuel Eto’o untuk menguatkan jentera serangan.

Penyerang Cameroon itu kini bebas selepas Chelsea tidak menyambung kontraknya dan Brendan Rogers sudah menunjukkan kecenderungan membelinya, tambahan pengalaman pemain berusia 33 tahun ini boleh membantu mereka dalam cabaran Liga Juara-Juara.

Eto’o sudah memenangi pingat kejuaraan Eropah itu tiga kali dan The Reds kini kekurangan penyerang seperti itu apabila mereka kembali ke pentas elit ini selepas menyepi lima musim.

Rodgers masih mencari penyerang sejak usaha mendapatkan Loic Remy mencapai jalan buntu. - Agensi