MANCHESTER - David Moyes hari ini mencemuh dan melabel keputusan kontroversi pengadil final Piala Dunia, Howard Webb sebagai 'dipenuhi skandal' apabila Manchester United kalah 2-1 kepada Tottenham Hotspur, di Old Trafford, awal pagi tadi.

Pengurus Manchester United itu marah dengan keputusan Webb yang tidak menghadiahkan penalti apabila penjaga gol Tottenham, Hugo Lloris menjatuhkan pemain sayap, Ashley Young pada lewat minit permainan.

Moyed mempersoalkan sama ada pengadil yang paling dihormati oleh pegawai di England itu boleh meneruskan pengadilan di Liga Perdana Inggeris,

Disebalik pengulas sukan televisyen rata-rata menyokong tindakan Webb itu, langkah memberi penalti juga bermakna Spurs akan kehilangan penjaga gol selepas Spur sudah membawa masuk tiga pemain simpanan ketika itu.

Moyes mahu pengadil berusia 42 tahun dari Yorkshire itu dihadapkan ke jawatan kuasa PGMO, iaitu badan yang melantik pegawai permainan.

“Ia adalah satu skandal," kecam Moyes.

"Ia satu terjahan dan ia lewat dilakukan dan ia dilakukan dalam kotak penalti dan saya tidak tahu apa lagi nak katakan selain ia sepatutnya penalti," katanya. - AFP