<p style="text-align: justify;">Pelakon yang berjaya menjuarai program realiti Fear Factor Selebriti Malaysia musim pertama, Dazrin Kamaruddin berhasrat untuk menunaikan nazarnya yang mahu mendermakan wang kemenangan RM200,000 yang dimenanginya kepada rumah kebajikan anak yatim.</p>
<p style="text-align: justify;">Dia yang sememangnya mengamalkan memberi sumbangan kepada rumah kebajikan berkenaan, tapi kali ini Dazrin bercadang untuk menderma lebih daripada biasa.</p>
<p style="text-align: justify;">Dazrin dan pasangannya, Hairul Azreen berjaya mengondol kejuaraan pertama itu apabila menewaskan pasangan Hefny dan Hafizul untuk memegang takhta yang turut direbut 15 pasangan lain sebelum ini.</p>
<p style="text-align: justify;">Antara artis yang terlibat sama dalam rancangan lasak itu ialah Elfira Loy, Ezlynn, Ajak Shiro, Dafi, Zoey, Akim Ahmad dan Johan Asari.</p>
<p style="text-align: justify;">Penggambaran program itu dibuat di Cape Town, Afrika Selatan pada tahun lalu dan rancangan itu telah dihoskan oleh pelakon popular, Aaron Aziz.</p>
<p style="text-align: justify;">Oleh: <strong>JULIANA JOHAR</strong></p>