BANGKOK - Tiga anggota polis terbunuh manakala 20 orang cedera dalam serangan bom berhampiran tempat pertandingan memancing di selatan Thailand semalam.

Bom kawalan jauh yang disorok berhampiran pos pemeriksaan, meletup kira-kira jam 7 pagi semalam di daerah Sai Buri, Pattani.

Pihak keselamatan di wilayah itu kini diletakkan dalam keadaan berjaga-jaga menjelang ulang tahun ke-10 serangan terhadap sebuah masjid di Pattani yang menyebabkan 32 orang terbunuh.

Namun, Paradorn Pattanatabut, penasihat keselamatan kepada Perdana Menteri, Yingluck Shinawatra, berkata kawasan berkenaan amat luas.

“Setiap tahun aggota militan akan melakukan serangan untuk menunjuk kekuatan," katanya. - AFP