Kota Kinabalu - Kastam Sabah berjaya merampas sebanyak 10,560 bungkus rokok seludup pelbagai jenama dalam serbuan ke atas sebuah premis di Sinsuran, di sini, semalam.

Dalam serbuan jam 10.30 pagi itu juga, pihak Kastam Sabah turut menyita sebanyak 30 buah basikal berkuasa elektrik yang dijual di tiga premis di sekitar bandar raya ini.

Pengarah Kastam Sabah, Datuk Dr Janathan Kandok berkata, semua rokok terbabit ditemui disembunyikan dalam ruangan khas di atas siling premis berkenaan manakala basikal elektrik dijual di tiga premis di bandar raya ini.

"Nilai rampasan rokok termasuk cukai bernilai RM232,320 manakala basikal RM75,000," katanya pada sidang media di Pejabat Kastam Sabah, sebentar tadi.

Menurutnya, semua barang rampasan di bawa ke pejabat Kastam Sabah untuk siasatan lanjut mengikut Seksyen 135 (d) Akta Kastam 1967. -<strong> myMetro Online</strong>