Secara rasmi bermula hari ini, rakyat Perak menerima pemerintah baru iaitu Sultan Dr Nazrin Muizuddin Shah ibni Almarhum Sultan Azlan Muhibbuddin Shah.

Sultan Dr Nazrin yang dilahirkan pada 27 November 1956 di Pulau Pinang merupakan anakanda sulung Sultan Azlan yang mangkat jam 1.30 tengah hari semalam, hasil pernikahan almarhum dengan Raja Permaisuri Perak, Tuanku Bainun.

<a href="http://mynewshub.my/main/wp-content/uploads/2014/05/sultan_perak.png"><img class="alignnone size-medium wp-image-275541" src="http://mynewshub.my/main/wp-content/uploads/2014/05/sultan_perak-215x300.png" alt="sultan_perak" width="215" height="300" /></a>

Istiadat pelantikan diadakan di Balairong Seri Istana Iskandariah, Kuala Kangsar, Perak pada jam 3.14 petang tadi.

Pelantikan Sultan Dr Nazrin merupakan satu kebanggaan rakyat Perak kerana ketokohan peribadi yang jelas terbukti daripada status pendidikan dimiliki baginda.

Sultan Dr Nazrin sememangnya satu figura hebat walaupun tanpa dibantu status tertinggi sebagai pemerintah negeri.

Baginda berkelulusan Ijazah Doktor Falsafah dalam bidang Politik, Ekonomi dan Kerajaan dari Universiti Harvard, Amerika Syarikat selain memiliki Ijazah Sarjana Muda dalam Bidang Falsafah, Politik dan Ekonomi dari Universiti Oxford, England (1979) dan Ijazah Sarjana dalam bidang Pentadbiran Awam dari Universiti Harvard, Amerika Syarikat (1984).

Tidak hairanlah, sanjungan rakyat Perak terhadap baginda begitu meruah termasuk menyambut penuh syukur berita perkahwinannya dengan Tuanku Raja Puan Besar (kini Raja Permaisuri Perak) Zara Salim Davidson.

<img class="alignnone size-medium wp-image-275534" src="http://mynewshub.my/main/wp-content/uploads/2014/05/11_DRNS-300x187.jpg" alt="11_DRNS" width="300" height="187" />

Hasil perkahwinan, baginda kini mempunyai dua cahaya mata iaitu Raja Mudzaffar Azlan Shah dan Raja Nazira Safya Shah.

<img class="alignnone size-medium wp-image-275533" src="http://mynewshub.my/main/wp-content/uploads/2014/05/09_DRNS-300x187.jpg" alt="09_DRNS" width="300" height="187" />

Selaku figura berilmu tinggi, Sultan Dr Nazrin sering memberikan pendapat bernas apabila mengulas pelbagai isu termasuk politik, sosial, ekonomi, kemasyarakatan, agama serta isu semasa.

Hal ini membuatkan baginda mempunyai kelas tersendiri dan berjaya menjadi contoh terbaik sebagai pemerintah yang membanggakan rakyat jelata khasnya di Perak Darul Ridzuan.

<img class="alignnone size-medium wp-image-275535" src="http://mynewshub.my/main/wp-content/uploads/2014/05/01_DRNS-300x187.jpg" alt="01_DRNS" width="300" height="187" />

Dirgahayu  Sultan Dr Nazrin Muizuddin Shah. Semoga Perak akan terus membangun dan maju di bawah pemerintahan Tuanku. <strong>- MYNEWSHUB.MY</strong>