<p style="text-align: justify;">KUANTAN - Mayat pelajar lelaki tingkatan tiga ditemui petang semalam selepas lapan hari dilaporkan hilang ketika mandi di Air Terjun Sungai Gapoi, Bentong.</p>
<p style="text-align: justify;">Ketua Polis Daerah Bentong, Superitendan Mohamad Nor Mansor berkata, mayat Sean Ng, 15, ditemui orang awam kira-kira lima kilometer dari lokasi dia dilaporkan hilang.</p>
<p style="text-align: justify;">"Mayat mangsa yang berasal dari Taman Melawati, Kuala Lumpur itu ditemui pada 6.10 petang semalam oleh orang ramai yang kemudian memaklumkan kepada anggota polis.</p>
<p style="text-align: justify;">"Sebahagian tubuh mayat dan kaki kanannya dalam keadaan reput dan mayat dibawa ke Hospital Bentong untuk bedah siasat," katanya ketika dihubungi hari ini.</p>
<p style="text-align: justify;">Katanya, keluarga pelajar itu telah dimaklumkan tentang penemuan itu.</p>
<p style="text-align: justify;">Pelajar itu bersama-sama 11 rakannya yang berkelah di kawasan rekreasi berkenaan dilaporkan hilang kira-kira 3 petang ketika mandi. - BERNAMA</p>