<p style="text-align: justify;">PUTRAJAYA - Datuk Seri Najib Razak melancarkan program Kayuhan Patriotik 1Malaysia@Putrajaya sebentar tadi bagi membolehkan Perdana Menteri mendekati rakyat di samping menggalakkan gaya hidup sihat.</p>
<p style="text-align: justify;">Program yang dicetuskan Perdana Menteri itu turut disertai Timbalan Perdana Menteri, Tan Sri Muhyiddin Yassin dan menteri Kabinet.</p>
<p style="text-align: justify;">Peserta termasuk Najib dilepaskan isteri Perdana Menteri, Datin Seri Rosmah Mansor, sebentar tadi.</p>
<p style="text-align: justify;">Kira-kira 10,000 peserta dilepaskan di depan bangunan Kementerian Kewangan, berkayuh sejauh 20 kilometer mengelilingi Putrajaya sebelum berakhir di depan Istana Kehakiman.</p>
<p style="text-align: justify;">Kayuhan Patriotik 1Malaysia@Putrajaya yang julung kali diadakan dianjurkan Kementerian Belia dan Sukan. - <strong>Berita Harian Online</strong></p>