NEW YORK - Pertubuhan Bangsa-Bangsa Bersatu (PBB) melaporkan, 13 orang maut setakat ini apabila wabak taun melanda Selatan Sudan.

Kes pertama dilaporkan di ibu negara Sudan, Juba, pada 15 Mei lalu dan sehingga semalam jumlah kes yang menghidap taun melonjak kepada 266 orang.

Jurucakap PBB, Stephane Dujarric berkata, pekerja badan kemanusiaan kini sedang berusaha untuk meningkatkan sistem kumbahan najis di kem PBB di mana ribuan pelarian berada di situ sejak keganasan meletus Disember tahun lalu.

Beliau berkata, tindakan mengurangkan jumlah pelarian yang sesak di kem pelarian di beberapa bandar seperti Bentiu dan Malakal kini menjadi tumpuan utama PBB bagi menangani wabak penyakit.

Langkah membendung merebaknya kolera dibuat termasuk memberi suntikan vaksin kepada lebih 13,000 penduduk di Bentiu.

Dua gencatan senjata sebelum ini gagal diteruskan antara kerajaan Selatan Sudan dengan kumpulan pemberontak dan keadaan ini membimbangkan komuniti antarabangsa ia memburukkan lagi krisis kemanusiaan di negara itu. - AP