Melihat kereta mewah dan besar menukar laluan di jalan raya tanpa memberi signal adalah perkara biasa.  Mungkin sebilangan 'orang kaya' ini mempunyai mentaliti tanpa signal pun pemandu lain akan lebih berhati-hati untuk mengelak daripada terempuh kereta mahal mereka.  Ini bukanlah bermakna kesemua pemilik kereta mahal mempunyai sikap berlagak seperti ini tapi pemilik kereta dalam gambar di atas mungkin salah seorang daripadanya.  Mentang-mentanglah kereta mahal, selamba saja diparkir di kotak yang dikhaskan untuk motosikal.  Dek kerana sebiji kereta dia, empat penunggang motosikal dinafikan hak mereka.  Diharapkan pemandu kereta mahal ini akan mendapat hidayah Allah dan dikurniakan hati dan fikiran yang dapat membuat pertimbangan lebih baik pada masa akan datang.