Pendirian sebulat suara Majlis Syura PAS yang mahu Menteri Besar Selangor Tan Sri Abdul Khalid Ibrahim dikekalkan tidak akan mempengaruhi langsung keputusan Parti Keadilan Rakyat (PKR) ke atas isu itu.

Ketua Umum PKR Datuk Seri Anwar Ibrahim berkata partinya bagaimanapun menghormati dan mengambil kira semua pandangan pimpinan parti komponen dalam Pakatan Rakyat (PR).

Beliau berkata nasib Abdul Khalid bakal diputuskan dalam mesyuarat Majlis Pimpinan Pusat PKR dalam masa terdekat.

<strong>"Sebagai parti sahabat kita ambil kira dan hormati pandangan namum mereka memerlukan penjelasan lanjut pendirian PKR.</strong>

<strong>"Kita kena tumpu kepada fakta dan perjuangan parti dan bukannya kepentingan peribadi, kerana kita berpegang teguh kepada keputusan MPP pada 15 Januari lalu</strong>

<strong>"Walaupn Pas menangguhkan mesyuaratnya pada 17 Ogos ini, namun PKR kena buat keputusan mengikut bidang kuasa kami ke atas Abdul Khalid selaku ahli PKR," katanya kepada pemberita di ibu pejabat PKR, di Petaling Jaya, hari ini.</strong>

Sementara itu, Abdul Khalid pula menuntut agar PKR bertindak lebih adil dalam membuat tuduhan ke atasnya selari dengan slogan "Keadilan Untuk Semua" yang dicanang parti itu.

Beliau juga meminta agar Lembaga Disiplin PKR mengikut prosedur yang betul dan mengambil teladan dari kes berhubung tuduhan Liwat II melibatkan ketua umum parti, Datuk Seri Anwar Ibrahim.

“Saya berasa amat risau berkenaan bagaimana tergesa-gesanya perkara tindakan disiplin ini sedang dilaksanakan.

“Seperti bagaimana Anwar berasa risau tentang rayuannya dalam Mahkamah Rayuan yang dilaksanan tergesa-gesa.

“Kita tidak boleh memberi satu persepsi awam yang sama dalam perkara ini di hadapan kita ini,” katanya lagi dalam suratnya kepada Lembaga Disiplin PKR.

Ia merupakan surat kedua Khalid, selepas lembaga tersebut mengeluarkan notis tunjuk sebab ke atas beliau pada hari Selasa lepas.

Khalid berkata, beliau kecewa kerana lembaga tersebut tidak menerima jawapannya pada hari Rabu, yang menyifatkan notis tunjuk sebab itu sebagai “cacat”. - <strong>MYNEWSHUB.MY</strong>

Oleh : <strong>IKA</strong>