<strong>Kolej kediaman lelaki Mahallah Abu Bakar di kampus Universiti Islam Antarabangsa (UIAM), di Seksyen 16, Petaling Jaya <a title="Kebakaran Di Sumatera Tengah Punca Jerebu" href="http://mynewshub.my/main/2014/06/23/kebakaran-di-sumatera-tengah-punca-jerebu/" target="_blank">terbakar </a>pada pukul 3 petang tadi, memetik laporan Harian Metro Online.</strong>

Penolong Pengarah Operasi Jabatan Bomba dan Penyelamat Selangor Mohd Sani Harul berkata, pihaknya menerima panggilan jam 3.02 petang dan jentera pertama dari Balai Bomba dan Penyelamat (BBP) Damansara dan Seksyen 7 tiba sembilan minit kemudian.

Menurutnya, <strong><a title="MH370: Laporan Awal Diumum Berasas Prinsip Keterbukaan, Ketelusan – PM" href="http://mynewshub.my/main/2014/05/02/mh370-laporan-awal-diumum-berasas-prinsip-keterbukaan-ketelusan-pm/" target="_blank">laporan awal</a></strong> kebakaran berlaku di ruang membasuh di tingkat satu bangunan lima tingkat apabila tilam yang berada di ruang terbabit terbakar.

<strong>“Api berjaya dipadam jam 3.46 petang dan tiada mangsa terbabit dalam kejadian itu.</strong>

<strong>“Punca kebakaran dan nilai kerugian masih dalam siasatan,” katanya.</strong>

Kampus UIAM di Petaling Jaya itu menempatkan pelajar-pelajar program matrikulasi sudah dalam tempoh yang agak lama dan kolej yang terbakar terletak di atas bukit berhampiran dengan masjid kampus berkenaan. - <strong>MYNEWSHUB.MY</strong>